Държавен вестник, бр. 6, 2021 г., стр. 87

БРОЙ  6	
Д Ъ Р Ж А В Е Н  В Е С Т Н И К 	
СТР.  87  
МИНИСТЕРСТВО  
НА ОБРАЗОВАНИЕТО И НАУКАТА
ЗАПОВЕД № РД-09-3542 
от 10 декември 2020 г.
На основание чл. 25, ал. 4 от Закона за ад-
министрацията и чл. 5, т. 3 от Устройствения 
правилник на Министерството на образование-
то и науката утвърждавам Национален план за 
развитие на инициативата за отворена наука в 
Република България.
Заповедта да се сведе до знанието на заинте-
ресованите лица за сведение и изпълнение.
Контрола по изпълнение на заповедта възла-
гам на Карина Ангелиева, заместник-министър 
на образованието и науката. 
Министър: 
Кр. Вълчев
НАЦИОНАЛЕН ПЛАН
за развитие на инициативата за отворена наука 
в Република България
Постоянно нарастващият обем генерирани 
научни резултати и научноизследователски данни 
създава необходимост същите да бъдат верифици-
рани, описвани, съхранявани и разпространявани 
по начин, който да позволява както на хора, така 
и на машини лесно да ги откриват, достъпват, 
използват и преизползват. В отговор на тези нови 
потребности Европа стартира и развива иници-
ативата за отворена наука.
Отворената наука представлява нов подход към 
научния процес, основан на съвместна работа, 
и нови начини за разпространение на знания 
чрез използване на цифрови технологии и нови 
инструменти за сътрудничество. „Отвореността“ 
се разбира както в традиционния смисъл – като 
свободен и безплатен достъп до резултатите от 
публично финансирани научни изследвания, 
така и в много по-широк аспект – на начина на 
извършване на цялото научно изследване, включи-
телно споделянето на ценна научна информация 
на много ранен етап в научноизследователския 
процес. 
Инициативата се развива в момент, когато 
информационните и комуникационните техноло-
гии отварят нови възможности за съхранение и 
споделяне на научната информация, които имат 
потенциал да променят начина на провеждане 
на научни изследвания. 
Целта на настоящия план е да зададе стра-
тегическите цели и необходимите стъпки и ин-
струменти за осъществяването на прехода към 
превръщането на отворената наука в стандартна 
практика за провеждане на научни изследвания 
в Република България.
Въвеждането и развитието на инициативата 
за отворената наука в България са свързани с ан-
гажименти на страната и приоритети, заложени 
в европейските и националните стратегически 
документи за развитие на науката, научните 
изследвания, иновациите и разпространението 
на научни постижения. В оперативния план за 
изпълнение на първия етап на Националната 
стратегия за развитие на научните изследвания 
в Република България 2017 – 2030 г. и в Наци-
оналната концепция за прилагане на принципа 
на отворен достъп до научна информация са 
анализирани тенденциите в развитието на ини-
циативата за отворената наука и са заложени 
необходимите стъпки, действия и предпоставки 
за утвърждаването є.
Аргументите в подкрепа въвеждането на ини-
циативата могат да бъдат обобщени в следните 
направления: подобряване на ефективността на 
финансирането на науката; повишаване на про-
зрачността и качеството на научните изследвания; 
ускоряване на трансфера на знания; улесняване 
разпространението на знания и достигането им 
до гражданите и бизнеса; по-ефективно справяне 
с глобалните предизвикателства; насърчаване 
на ангажираността на гражданите в науката 
и научните изследвания. От тях става ясно, че 
ползите от инициативата не се ограничават 
само до научната общност или самите учени и 
изследователи, а се разпростират върху цялото 
общество, включително гражданите, публичния 
и частния сектор и др. 
Отворената наука улеснява и интердисципли-
нарните изследвания чрез предоставяне на инфор-
мация и откриване на възможности за по-лесно 
свързване на учени от различни дисциплини, 
а откритостта и видимостта на резултатите от 
научните изследвания допринася за интензифици-
ране на тяхното бързо практическо приложение и 
въздействие. Достъпността до научните резултати 
разширява аудиторията и цитируемостта на ав-
торите. Безспорно е положителното влияние на 
отворената наука и върху образованието, бизнеса, 
икономиката и гражданското общество. 
По препоръка на Европейската комисия дър-
жавите членки следва да подкрепят отворената 
наука и свободния достъп. В Заключенията на 
Съвета на Европейския съюз относно отворени, 
основани на интензивно използване на данни 
и свързани в мрежа научни изследвания като 
двигател за по-бързи и по-широки иновации се 
изразява политическа подкрепа за определяне 
на необходимите рамкови условия за научни 
изследвания и иновации с насоченост към голе-
мите информационни масиви и за укрепване на 
цялата верига от данни в Европа. Отворените, 
основани на данни и свързани в мрежа научни 
изследвания могат да повишат максимално циф- 
ровия потенциал на Европа, като стимулират 
по-бързи и по-широки иновации.
Съгласно Заключенията на Съвета относно 
прехода към система на отворената наука сво-
бодният достъп до научни публикации и опти-
малното оползотворяване на данните от научни 
изследвания са от извънредно значение за разви-
тието на отворената наука. В тези Заключения 
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ